**Vyhodnotenie medzirezortného pripomienkového konania**

Plán predchádzania plytvania potravinami

|  |  |
| --- | --- |
| Spôsob pripomienkového konania |  |
| Počet vznesených pripomienok, z toho zásadných | 55 /27 |
| Počet vyhodnotených pripomienok | 55 |
|  |  |
| Počet akceptovaných pripomienok, z toho zásadných | 40 /13 |
| Počet čiastočne akceptovaných pripomienok, z toho zásadných | 12 /12 |
| Počet neakceptovaných pripomienok, z toho zásadných | 3 /2 |
|  |  |
| Rozporové konanie (s kým, kedy, s akým výsledkom) |  |
| Počet odstránených pripomienok |  |
| Počet neodstránených pripomienok |  |

Sumarizácia vznesených pripomienok podľa subjektov

|  |  |  |  |  |  |
| --- | --- | --- | --- | --- | --- |
| **Č.** | **Subjekt** | **Pripomienky do termínu** | **Pripomienky po termíne** | **Nemali pripomienky** | **Vôbec nezaslali** |
| 1. | Asociácia zamestnávatelských zväzov a združení Slovenskej republiky | 1 (1o,0z) | 0 (0o,0z) |  |  |
| 2. | Generálna prokuratúra Slovenskej republiky | 1 (1o,0z) | 0 (0o,0z) |  |  |
| 3. | Konfederácia odborových zväzov Slovenskej republiky | 1 (1o,0z) | 0 (0o,0z) |  |  |
| 4. | Ministerstvo dopravy, výstavby a regionálneho rozvoja Slovenskej republiky | 1 (1o,0z) | 0 (0o,0z) |  |  |
| 5. | Ministerstvo financií Slovenskej republiky | 2 (0o,2z) | 0 (0o,0z) |  |  |
| 6. | Ministerstvo hospodárstva Slovenskej republiky | 1 (0o,1z) | 0 (0o,0z) |  |  |
| 7. | Ministerstvo kultúry Slovenskej republiky | 1 (1o,0z) | 0 (0o,0z) |  |  |
| 8. | Ministerstvo obrany Slovenskej republiky | 1 (1o,0z) | 0 (0o,0z) |  |  |
| 9. | Ministerstvo práce, sociálnych vecí a rodiny Slovenskej republiky | 5 (5o,0z) | 0 (0o,0z) |  |  |
| 10. | Ministerstvo spravodlivosti Slovenskej republiky | 1 (1o,0z) | 0 (0o,0z) |  |  |
| 11. | Ministerstvo školstva, vedy, výskumu a športu Slovenskej republiky | 1 (1o,0z) | 0 (0o,0z) |  |  |
| 12. | Ministerstvo zdravotníctva Slovenskej republiky | 4 (3o,1z) | 0 (0o,0z) |  |  |
| 13. | Ministerstvo zahraničných vecí a európskych záležitostí Slovenskej republiky | 1 (1o,0z) | 0 (0o,0z) |  |  |
| 14. | Ministerstvo životného prostredia Slovenskej republiky | 1 (1o,0z) | 0 (0o,0z) |  |  |
| 15. | Národná banka Slovenska | 1 (1o,0z) | 0 (0o,0z) |  |  |
| 16. | Potravinárska komora Slovenska | 14 (3o,11z) | 0 (0o,0z) |  |  |
| 17. | Protimonopolný úrad Slovenskej republiky | 1 (1o,0z) | 0 (0o,0z) |  |  |
| 18. | Slovenská poľnohospodárska a potravinárska komora | 12 (0o,12z) | 0 (0o,0z) |  |  |
| 19. | Správa štátnych hmotných rezerv Slovenskej republiky | 1 (1o,0z) | 0 (0o,0z) |  |  |
| 20. | Úrad jadrového dozoru Slovenskej republiky | 1 (1o,0z) | 0 (0o,0z) |  |  |
| 21. | Úrad pre normalizáciu, metrológiu a skúšobníctvo Slovenskej republiky | 1 (1o,0z) | 0 (0o,0z) |  |  |
| 22. | Úrad pre verejné obstarávanie | 1 (1o,0z) | 0 (0o,0z) |  |  |
| 23. | Národný bezpečnostný úrad | 0 (0o,0z) | 0 (0o,0z) | x |  |
| 24. | Štatistický úrad Slovenskej republiky | 0 (0o,0z) | 0 (0o,0z) | x |  |
| 25. | Úrad priemyselného vlastníctva Slovenskej republiky | 0 (0o,0z) | 0 (0o,0z) | x |  |
| 26. | Kancelária Ústavného súdu Slovenskej republiky | 0 (0o,0z) | 0 (0o,0z) |  | x |
| 27. | Národná rada Slovenskej republiky | 0 (0o,0z) | 0 (0o,0z) |  | x |
| 28. | Kancelária prezidenta Slovenskej republiky | 0 (0o,0z) | 0 (0o,0z) |  | x |
| 29. | Najvyšší súd Slovenskej republiky | 0 (0o,0z) | 0 (0o,0z) |  | x |
| 30. | Ministerstvo vnútra Slovenskej republiky | 1 (0o,0z) | 1 (0o,0z) | x |  |
| 31. | Ministerstvo pôdohospodárstva a rozvoja vidieka Slovenskej republiky | 0 (0o,0z) | 0 (0o,0z) |  | x |
| 32. | Úrad vlády Slovenskej republiky | 0 (0o,0z) | 0 (0o,0z) |  | x |
| 33. | Úrad geodézie, kartografie a katastra Slovenskej republiky | 0 (0o,0z) | 0 (0o,0z) |  | x |
| 34. | Najvyšší kontrolný úrad Slovenskej republiky | 0 (0o,0z) | 0 (0o,0z) |  | x |
| 35. | Odbor aproximácie práva sekcie vládnej legislatívy Úradu vlády SR | 0 (0o,0z) | 0 (0o,0z) |  | x |
| 36. | Združenie miest a obcí Slovenska | 0 (0o,0z) | 0 (0o,0z) |  | x |
| 37. | Splnomocnenec vlády Slovenskej republiky pre rómske komunity | 0 (0o,0z) | 0 (0o,0z) |  | x |
| 38. | Republiková únia zamestnávateľov | 0 (0o,0z) | 0 (0o,0z) |  | x |
| 39. | Úrad pre dohľad nad zdravotnou starostlivosťou | 0 (0o,0z) | 0 (0o,0z) |  | x |
| 40. | Štátna pokladnica | 0 (0o,0z) | 0 (0o,0z) |  | x |
|  | Spolu | 55 (28o,27z) | 0 (0o,0z) |  |  |

Vyhodnotenie vecných pripomienok je uvedené v tabuľkovej časti.

|  |  |
| --- | --- |
| Vysvetlivky k použitým skratkám v tabuľke: | |
| O – obyčajná | A – akceptovaná |
| Z – zásadná | N – neakceptovaná |
|  | ČA – čiastočne akceptovaná |

|  |  |  |  |  |
| --- | --- | --- | --- | --- |
| **Subjekt** | **Pripomienka** | **Typ** | **Vyh.** | **Spôsob vyhodnotenia** |
| **AZZZ SR** | **celému materiálu** Bez pripomienok | O | A |  |
| **GPSR** | Bez pripomienok. | O | A |  |
| **KOZSR** | bez pripomienok | O | A |  |
| **MDVaRRSR** | Bez pripomienok | O | A |  |
| **MFSR** | **doložke vybraných vplyvov**  Doložku vybraných vplyvov žiadame prepracovať tak, aby výdavky v jednotlivých rokoch boli zabezpečené v rámci schválených limitov výdavkov dotknutých kapitol bez zvýšených požiadaviek na prostriedky štátneho rozpočtu. | Z | A | Doložka bola upravená v zmysle pripomienky a finančné prostriedky budú zabezpečené v rámci schválených limitov kapitoly MPRV SR na roky 2017-2019 realokáciou vlastných zdrojov na program 0900106. Zároveň nebudú predstavovať zvýšené požiadavky na prostriedky štátneho rozpočtu. |
| **MFSR** | **doložke vybraných vplyvov** Uvedené roky v tabuľke č.1 v analýze vplyvov žiadame zosúladiť s ostatnými tabuľkami v analýze vplyvov. | Z | A | Roky v tabuľke č. 1 boli zosúladené s ostatnými tabuľkami v analýze vplyvov. |
| **MHSR** | **Doložke vybraných vplyvov** Žiadame predkladateľa predložiť materiál na záverečné posúdenie Stálej pracovnej komisii Legislatívnej rady vlády na posudzovanie vybraných vplyvov po medzirezortnom pripomienkovom konaní pred jeho predložením na rokovanie vlády SR. Odôvodnenie: Podľa Jednotnej metodiky na posudzovanie vybraných vplyvov (bod 7.1), predbežné pripomienkové konanie (PPK) sa vykonáva pred medzirezortným pripomienkovým konaním (MPK) v prípade materiálov legislatívneho charakteru aj nelegislatívneho charakteru, v ktorých predkladateľ identifikoval niektorý z vybraných vplyvov (vplyvy na rozpočet verejnej správy, vplyvy na podnikateľské prostredie, sociálne vplyvy, vplyvy na životné prostredie, vplyvy na informatizáciu spoločnosti a vplyvy na služby verejnej správy pre občana). Predkladaný materiál nevykonal proces predbežného pripomienkového konania aj napriek skutočnosti, že predkladateľ má dopady na vybrané vplyvy. Predkladateľ v predloženej doložke vybraných vplyvov vyznačil negatívny vplyv na rozpočet verejnej správy, pozitívny a zároveň negatívny vplyv na podnikateľské prostredie, pozitívny sociálny vplyv a vplyv na životné prostredie. | Z | A | Materiál bude predložený na záverečné posúdenie Stálej pracovnej komisii Legislatívnej rady vlády na posudzovanie vybraných vplyvov po medzirezortnom pripomienkovom konaní pred jeho predložením na rokovanie vlády SR. |
| **MKSR** | **vlastnému materiálu** 1. Na strane 4 v štvrtom odseku odporúčame slovo „Vlády“ nahradiť slovom „vlády“. 2. Na strane 20 odporúčame slovo „Vyhláška“ nahradiť slovom „vyhláška“. Odôvodnenie: 1. A 2. Legislatívna technika. | O | A | Pripomienka zapracovaná do textu. |
| **MOSR** | **materiálu** bez pripomienok | O | A |  |
| **MPSVRSR** | **Analýza sociálnych vplyvov (pre Plán predchádzania plytvania potravinami)** Do časti 4.2 odporúčame na začiatok uviesť vetu: „Návrh bude mať pozitívny vplyv na prístup k potravinám pre ľudí v riziku chudoby a sociálneho vylúčenia.“ | O | A | Pripomienka zapracovaná do textu. |
| **MPSVRSR** | **Analýza sociálnych vplyvov (pre Plán predchádzania plytvania potravinami)** V časti 4.1 analýzy sociálnych vplyvov odporúčame doplniť vetu „Uľahčením darovania potravín sa zvýši množstvo potravín, ktoré môžu byť následne darované osobám v riziku v chudoby alebo sociálneho vylúčenia.“ Nasledovne: „Uľahčením darovania potravín sa zvýši množstvo potravín, ktoré môžu byť následne darované osobám v riziku v chudoby alebo sociálneho vylúčenia, čo bude mať pozitívny vplyv na výdavky týchto domácností.“ | O | A | Pripomienka zapracovaná do textu. |
| **MPSVRSR** | **Plán predchádzania plytvania potravinami**  V Pláne predchádzania plytvania potravinami na strane 15 v bode 4. Príčiny a pôvod potravinových strát a plytvania potravinami navrhujeme za posledný odsek (o Potravinovej banke Slovenska) doplniť nový odsek, ktorý znie : „V roku 2014 bol tiež na Slovensku schválený Operačný program potravinovej a základnej materiálnej pomoci (OP FEAD), ktorý sa bude realizovať prostredníctvom štyroch opatrení. Zamedzeniu plytvania potravinami sa venuje Opatrenie 3. Podpora distribúcie darovaných potravín, ktoré je zamerané na podporu získania potravín a ich distribúciu rôznymi neziskovými organizáciami neziskovým poskytovateľom sociálnych služieb krízovej intervencie a zariadeniam sociálnej ochrany detí a sociálnej kurately. | O | A | Pripomienka zapracovaná do textu. |
| **MPSVRSR** | **Analýza sociálnych vplyvov (pre Plán predchádzania plytvania potravinami)** V rámci analýzy sociálnych vplyvov v časti 4.1 kvantifikácia odporúčame uviesť dôvod chýbajúcej kvantifikácie. | O | A | Pripomienka zapracovaná do textu. |
| **MPSVRSR** | **Analýza sociálnych vplyvov (pre Plán predchádzania plytvania potravinami)** V rámci bodu 4.2 a špecifikácie vplyvu na skupiny v riziku chudoby a sociálneho vylúčenia odporúčame uvedený text nahradiť nasledovným textom: „Vyššie popísaný vplyv sa týka špecificky skupín v riziku chudoby a sociálneho vylúčenia vrátane zraniteľných skupín ako sú napr. nízkopríjmové rodiny s deťmi, ľudia v hmotnej núdzi, marginalizované rómske komunity, bezdomovci a pod.“ | O | A | Pripomienka zapracovaná do textu. |
| **MSSR** | **celému materiálu** Bez pripomienok. | O | A |  |
| **MŠVVaŠSR** | **vlastný materiál** V kapitole 5 v bode č. 4. Zmena správania v časti Osveta odporúčame namiesto textu „semináre pre deti v škôlkach a školách“ uviesť text v znení „výchovno-vzdelávací proces v školách“. Odôvodnenie: Škôlky je nesprávny pojem, ide o materské školy. Zároveň navrhujeme uviesť len všeobecný pojem „školy“ z dôvodu, že vystihuje materské, základné aj stredné školy. | O | A | Pripomienka zapracovaná do textu. |
| **MZSR** | **Na str. 22** K riadku „zvyšky hotových pokrmov“ v 3. Stĺpci (navrhované opatrenie) upraviť text na: „... Zvýšenie ponuky menších porcií...“. Odôvodnenie: navrhované opatrenie je možné aplikovať napr. v reštauračnom stravovaní, nie však v predškolskom a školskom stravovaní, kde sa postupuje pri zostavovaní jedál a veľkosti porcií podľa výživových a fyziologických požiadaviek detského organizmu. | O | A | Pripomienka zapracovaná do textu. |
| **MZSR** | **Na str. 17 a 18 bod 4.4 Straty v zariadeniach spoločného stravovania a v reštauráciách** V druhej zarážke upraviť znenie na: „...nejedlé zvyšky z prípravy pokrmov...“. Odôvodnenie: v uvedenom prípade ide o zvyšky pri čistení, príprave potravín a surovín pred ich kulinárskou úpravou. V poslednej vete vypustiť slová: „...resp. nedostatok skladovacích priestorov...“. Odôvodnenie: z praxe a z výsledkov úradnej kontroly potravín je problémom nesprávne skladovanie a manipulácia s potravinou, pokrmom zo strany prevádzkovateľa, čím dôjde k jeho znehodnoteniu. | O | A | Pripomienka zapracovaná do textu. |
| **MZSR** | **Plán prdchádzania plytvania potravinami** V názve materiálu „Plán predchádzania plytvania potravinami“ nahradiť slovo „plytvania“ slovom „plytvaniu“. | O | A | Pripomienka zapracovaná do textu. |
| **MZSR** | **Na str. 20**  Vypustiť ako dôvod príčiny nadmerného plytvania s potravinami uvedenie vyhlášky Ministerstva zdravotníctva Slovenskej republiky č. 533/2007 Z. z. o podrobnostiach o požiadavkách na zariadenia spoločného stravovania. Odôvodnenie: vyhláška ustanovuje kritériá na zachovanie bezpečnosti pokrmov a ochranu zdravia, avšak nestanovuje kritériá, ktoré by viedli prevádzkovateľov k plytvaniu s potravinami. | Z | A | Text bol vypustený. |
| **MZVaEZSR** | **celému materiálu** bez pripomienok | O | A |  |
| **MŽPSR** | **celému materiálu** bez pripomienok | O | A |  |
| **NBS** | **celému materiálu** NBS neuplatňuje k predloženému materiálu žiadnu pripomienku | O | A |  |
| **PKS** | **Bod 2., Definícia pojmu Potravinová strata** PKS má za to, že „potravinovou stratou“ by sa mal rozumieť rozdiel množstva potraviny podľa článku 2 nariadenia č. 178/2002 na začiatku potravinového reťazca (okamih opustenia farmy) a množstva potraviny na konci potravinového reťazca (využitie konečným spotrebiteľom). Ide o materiálovú bilanciu potraviny, cieľom ktorej je zistiť, aké množstvo sa nevyužije na primárny cieľ, ktorým je jej spracovanie a výroba potravín a ich spotreba. Straty mlieka vznikajú napríklad pri preprave, pri prečerpávaní, pri spracovaní v rámci technologických operácií, pri poruchách dopravných strojov, technologických zariadení, pri čistení, pri preprave výrobkov, pri skladovaní a iných činnostiach. | Z | ČA | Definícia bola preformulovaná. |
| **PKS** | **Bod 4.2, Straty pri balení a spracovaní potravín** PKS nesúhlasí s možnou príčinou zvyšovania potravinových strát uvedenú „nadprodukciu“. PKS má za to, že v texte uvedené neplánovanú výrobu možno pričleniť prevádzkovateľom potravinárskych mikro a malých podnikov. Renomovaní výrobcovia potravín výrobu plánujú a určite sa neriadia princípom „just in time“. | Z | ČA | V úvodnej vete odseku bolo slovo „najčastejšími“ nahradené slovom „možnými“ a text ohľadne princípu „just in time“ bol preformulovaný s ohľadom na plánovanie výroby. Máme za to, že nadprodukcia bola všeobecne identifikovaná ako jedna z príčin plytvania. Avšak v podmienkach SR nemusí byť nadprodukcia označená ako príčina plytvania, čo by sa mohlo potvrdiť v realizáciou bodu 2. Akčného plánu. |
| **PKS** | **Bod 4.1 Straty v primárnej produkcii** PKS nesúhlasí s možnou príčinou zvyšovania potravinových strát uvedenú „nadvýrobu – orientácia produkcie pre potreby trhu, čo môže viesť k tomu, že ponuka prevyšuje dopyt.“ PKS žiada vysvetliť, ako vznikajú straty v dôsledku „pohody zvierat“. | Z | ČA | Pohoda zvierat bola ako príčina plytvania vypustená. Máme za to, že nadprodukcia bola všeobecne identifikovaná ako jedna z príčin plytvania. Avšak v podmienkach SR nemusí byť nadprodukcia označená ako príčina plytvania, čo by sa mohlo potvrdiť v realizáciou bodu 2. Akčného plánu. |
| **PKS** | **Bod 4.1 Straty v primárnej produkcii** PKS nesúhlasí s možnou príčinou zvyšovania potravinových strát uvedenú „nadvýrobu – orientácia produkcie pre potreby trhu, čo môže viesť k tomu, že ponuka prevyšuje dopyt.“ PKS žiada vysvetliť, ako vznikajú straty v dôsledku „pohody zvierat“. | Z | ČA | Pohoda zvierat bola ako príčina plytvania vypustená. Máme za to, že nadprodukcia bola všeobecne identifikovaná ako jedna z príčin plytvania. Avšak v podmienkach SR nemusí byť nadprodukcia označená ako príčina plytvania, čo by sa mohlo potvrdiť v realizáciou bodu 2. Akčného plánu. |
| **PKS** | **I. Pripomienka všeobecného charakteru** PKS oceňuje snahu Ministerstva pôdohospodárstva a rozvoja vidieka SR (MPRV SR) riešiť problematiku plytvania potravín. Európska komisia (EK) predložila poslancom Európskeho parlamentu (EP) už v roku 2010 štúdiu o plytvaní potravín v rámci EÚ-27. Rok 2014 bol vyhlásený EK za Európsky rok boja proti plytvaniu potravinami. EK vyzýva členské štáty (ČŠ), aby prijímali účinné opatrenia na zamedzenie vyhadzovania potravín. Skutočnosť, že Slovenská republika sa zaradila medzi posledné ČŠ, ktoré umožnia využívať potraviny po uplynutí dátumu minimálnej trvanlivosti (DMT) nie je náhoda, ale výsledok neriešenia tejto problematiky, čo by však malo byť pre SR konkurenčnou výhodou v prípade, ak dokáže využiť opatrenia prijaté v jednotlivých ČŠ. | O | A | Pripomienka zapracovaná do textu. |
| **PKS** | **Bod 5., Akčný plán na predchádzanie plytvania potravinami, 1. Kvantifikácia** PKS odporúča do procesu kvantifikácie množstva vzniknutých strát zapojiť aj ŠÚ SR. | O | A | V rámci vymedzenia zodpovednosti je uvedená spolupráca s dotknutými orgánmi štátnej správy, medzi ktoré patrí aj Štatistický úrad SR, v zmysle zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov. |
| **PKS** | **Bod 5., Akčný plán na predchádzanie plytvania potravinami, 2. Identifikácia** PKS odporúča v rámci identifikácie – vypustiť príčiny týkajúce sa prvovýroby, ktoré sa do plytvania nezapočítavajú; - doplniť do opatrení na predchádzanie finančné prostriedky v prípade príčin týkajúcich sa spracovania, najmä v prípade odporúčania aplikácie najlepšie dostupných techník; - vypustiť požiadavku, aby spotrebiteľ bol menej chúlostivý a náročný/prieberčivý; - medzi príčiny doplniť legislatívne obmedzenia a medzi opatrenia na predchádzanie zaradiť legislatívne zmeny. PKS žiada medzi zodpovedné subjekty doplniť štátnu správu. PKS tiež zastáva názor, že pokiaľ ide o plytvanie potravinami v časti „obchod“, tak obchod by mal prijať relevantné opatrenia zamerané na znižovanie potravinového odpadu. Opatrenia by mali byť zamerané na optimalizáciu objednávaného tovaru, na zintenzívnenie kontroly a triedenia čerstvého ovocia a zeleniny ale potravín vo všeobecnosti so zameraním na DS a DMT. Obchod by mal s dostatočnou časovou rezervou spotrebiteľom ponúkať potraviny pred ukončením DS a DMT so zľavou. | Z | ČA | Tabuľka č. 9 z bodu 2. Akčného plánu bola na základe pripomienky SPPK vypustená a bolo doplnené všeobecné opatrenie ohľadne identifikácie príčin. |
| **PKS** | **Tabuľka č. 8** PKS odporúča vypustiť faktory v časti – výroba (nadvýroba spôsobená zmluvami s MO reťazcami) – reštaurácie a stravovacie zariadenia (vyhláška MZ SR č. 533/2007 Z. z.) – konkurenčný boj logistických centier o tovar – koncentrácia distribúcie – distribučné centrá | Z | ČA | Vyhláška MZ SR č. 533/2007 Z. z. bola z textu vypustená. Máme za to, že nadprodukcia bola všeobecne identifikovaná ako jedna z príčin plytvania. Avšak v podmienkach SR nemusí byť nadprodukcia označená ako príčina plytvania, čo by sa mohlo potvrdiť v realizáciou bodu 2. Akčného plánu. Tabuľka č. 8 bola vypustená a príčiny z nej boli zapracované do textu. |
| **PKS** | **Bod 2., Definícia pojmu Predchádzanie vzniku odpadu** PKS upozorňuje, že „predchádzanie vzniku odpadu“ by sa nemalo vzťahovať len na domácnosti. MŽP SR má vypracovaný Program predchádzania vzniku odpadu na roky 2014 – 2018 a predchádzanie vzniku potravinového odpadu by malo byť jeho súčasťou. | Z | A | Pripomienka zapracovaná do textu. |
| **PKS** | **Bod 2., Definície pojmov** PKS žiada doplniť vo všetkých uvádzaných vymedzeniach pojmov odkaz na príslušnú legislatívu, napríklad: odpad - § 2 ods. 1 zákona č. 79/2015 Z. z., biologicky rozložiteľný odpad - § 2 ods. 6 zákona č. 79/2015 Z. z., potravina – článok 2 nariadenia (ES) č. 178/2002 Európskeho parlamentu a Rady, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (ďalej len „nariadenie č. 178/2002“). PKS žiada vypustiť v texte definíciu pojmu „krmivá“, ak tento pojem v ďalšom texte nebude použitý. | Z | ČA | Kde bolo možné, boli doplnené odkazy na platnú legislatívu. Definícia krmív bola ponechaná, vzhľadom na fakt, že zvyšky z výroby potravín môžu byť použité na výrobu krmív, resp. priamo na kŕmenia za dodržania legislatívou stanovených podmienok. |
| **PKS** | **Bod 2., Definícia pojmu Bývalé potraviny** PKS žiada pojem z návrhu plánu vypustiť bez náhrady. PKS má za to, že zavedenie pojmu „bývalé potraviny“ nemá opodstatnenie, oporu v legislatíve a ani praktické využitie. | O | N | Uvedená definícia bývalých potravín sa opiera o definíciu tohto pojmu v § 2 písm.c) vyhlášky MPRV SR č. 148/2012 Z. z., ktorou sa ustanovujú podrobnosti o výnimkách pri zbere, preprave a odstraňovaní vedľajších živočíšnych produktov a o použití vedľajších živočíšnych produktov na osobitné kŕmne účely. Vyhláška vzťahuje pojem bývalé potraviny na vedľajšie živočíšne produkty a preto bol len pre potreby plánu upravená všeobecne. |
| **PKS** | **Doložka vybraných vplyvov** PKS žiada v bode č. 6. Vykonávacie predpisy uviesť, že materiál predpokladá zmeny vykonávacích predpisov. | Z | A | Pripomienka zapracovaná do textu. |
| **PKS** | **Analýza vplyvov na rozpočet verejnej správy** PKS žiada v texte dokumentu identifikovať, ako budú využité vyčlenené finančné prostriedky vo výške 480 000,- €. PKS žiada, aby podnikateľská verejnosť bola zapojená do rozhodovacieho procesu ich využitia. Reklamné kampane nepovažuje PKS za účinný nástroj a za efektívne využívanie verejných zdrojov. Podľa PKS je potrebné opätovne žiadať MŠVVŠ SR o systematické vzdelávanie na základných školách. | Z | ČA | Do doložky vplyvov na rozpočet verejnej správy bola vložená do bodu 2.2.1. tabuľka na ktoré aktivity v rámci akčného plánu budú využité finančné prostriedky. Podnikateľská verejnosť bude informovaná o využití finančných prostriedkov v rámci platformy. Akčný plán predpokladá ovplyvnenie zmeny správania aj v rámci výchovno-vzdelávacieho procesu v školách. |
| **PKS** | **Bod 2., Definícia pojmu Plytvanie potravinami** Podľa PKS plytvanie potravinami je nehospodárne nakladanie s potravinami v ktoromkoľvek štádiu ich spracovania a spotreby. Nehospodárne nakladanie s potravinami môže byť spôsobené všetkými zainteresovanými stranami, t. j. zo strany štátu, podnikateľskej verejnosti, spotrebiteľov. Nejedlé časti potravín sú odpad, pretože spĺňajú požiadavky definície odpadu. Nejedlé časti potravín a potraviny nevhodné na ľudskú spotrebu (škrupiny, kôstky) nemožno započítať do materiálovej bilancie plytvania potravinami. Medzi plytvanie však možno zaradiť potraviny, ktoré sa nesprávne vyhodnotia ako nevhodné na spotrebu a ktoré spotrebované môžu byť pretože sú bezpečné (po DMT, vysadená srvátka, chybný estetický vzhľad, ...). | Z | A | Definícia bola preformulovaná a nesprávne vyhodnocovanie možnosti konzumovať potravinu bolo doplnené medzi príčiny v kapitole 4.5. Straty v domácnostiach. |
| **PMÚSR** | **celému materiálu** bez pripomienok | O | A |  |
| **SPPK** | **Bodu 5., Akčný plán na predchádzanie plytvania potravinami, 4. Zmena správania** 1. Požadujeme presunúť prvú vetu „do tejto celospoločenskej zmeny správania v tejto oblasti musia byť zaradené aj štátne orgány a inštitúcie, ktoré by mali ísť príkladom ostatným spotrebiteľom, výrobcom a predajcom potravín“ do časti „opatrenia – Ísť príkladom“. Odôvodnenie: Z dôvodu pochopenia pozitívneho príkladu štátnej správy. 2. Ak to správne chápeme v tomto bode akčného plánu sa jedna o zmenu správania obyvateľov SR – spotrebiteľov. Požadujeme upraviť ciele tak, aby to bolo jednoznačné, že cieľovou skupinou je spotrebiteľ. 3. Požadujeme z časti „opatrenia – osveta“ vypustiť „obaly potravín označené logom NEPLYTVAJ!“ alebo upraviť tak, aby bolo jednoznačné, že sa jedná o príklad a nie o záväzok potravinárskej výroby na ďalší zásah do obalov potravín. 4. Požadujeme vypustiť rôzne reklamné kampane v médiách a doplniť zameranie sa na vypracovanie základných učebných osnov v problematike plytvania potravinami ako jednej časti z celkového vzdelávania o potravinách a výžive v predškolských zariadeniach a školách. Venovať sa vzdelávaniu pedagógov v danej oblasti. 5. Z opatrení požadujeme vypustiť nasledovné: „Hľadať spôsoby ako by aktéri v potravinovom reťazci mohli zlepšiť označovanie dátumu spotreby a dátumu minimálnej trvanlivosti“ a ponechať iba „hľadanie spôsobov na lepšie pochopenie označovania dátumu spotreby a dátumu minimálnej trvanlivosti zo strany spotrebiteľov“. Odôvodnenie: Európska legislatíva stanovuje presné pravidlá označovania dátumu spotreby a dátumu minimálnej trvanlivosti. 5. Požadujeme medzi opatrenia doplniť: „zabezpečenie finančných prostriedkov na realizáciu zlepšenia správania“ | Z | A | Pripomienka zapracovaná do textu. |
| **SPPK** | **Bodu 5. Akčný plán na predchádzanie plytvania potravinami, 3. Zlepšenie informovanosti**  1. Požadujeme upraviť ciele nasledovne: „dostatočná informovanosť všetkých zúčastnených strán o kvantifikácii potravinových strát a plytvania potravinami a identifikácii hlavných príčin plytvania potravinami a možnosti ich odstránenia“. Odôvodnenie: Jednoznačnosť výkladu. 2. Požadujeme doplniť opatrenia o: „zabezpečenie finančných prostriedkov na realizáciu zlepšenia informovanosti“. 3. Požadujeme do akčného plánu na predchádzanie plytvania potravinami medzi opatrenia doplniť: „Zabezpečenie vybudovania informačnej siete o predchádzaní vzniku potravinového odpadu“. 4. Požadujeme upraviť zodpovednosť nasledovne: MPRV SR a jej rezortné organizácie, MŽP SR, samosprávne organizácie aktérov potravinového reťazca a samosprávne kraje | Z | A | Pripomienka zapracovaná do textu. |
| **SPPK** | **K vlastnému materiálu – bod 2 Definície pojmov** 1. Požadujeme ku každému definovanému pojmu v bode 2. Doplniť odvolávku na legislatívne ustanovenie, ktoré danú definíciu zaviedlo. Podobne ako napr. v prípade pojmu „spracovanie odpadu“. 2. Požadujeme z definície pojmov vypustiť pojem „bývalé potraviny“ a „krmoviny“ bez náhrady, keďže sa v texte ďalej neobjavujú a napr. zavádzanie pojmu „bývalé potraviny“ vidíme ako bezdôvodné. 3. Požadujeme vypustiť definíciu „biologicky rozložiteľný potravinový odpad“ a nahradiť ju definíciou pojmu „biologicky rozložiteľný odpad“, pričom presná definícia je k dispozícii v § 2 ods. 6 zákona č. 79/2015 o odpadoch. 4. Požadujeme upraviť definíciu „potravinové straty“, tak, že definícia bude obsahovať informáciu, že sa jedná o straty, ktoré vznikajú v procese poľnohospodárskej prvovýroby (pri oseve, zbere, skladovaní, doprave poľnohospodárskych produktov do potravinárskych podnikov a pod.) a potravinárskej výroby (pri skladovaní, preprave a prečerpávaní surovín, spracovaní, pri preprave hotových výrobkov a pod.). 5. Požadujeme upraviť definíciu „plytvanie potravinami“ tak, že definícia bude obsahovať informáciu, že ide o nehospodárne nakladanie s potravinami v akomkoľvek štádiu ich spracovania a spotreby a do objemu vyplytvaných potravín sa nezarátavajú nejedlé časti potravín. 6. Požadujeme doplniť pojem „potravinový odpad“, ktorý bude obsahovať informáciu, že sú to potraviny a nejedlé časti potravín odstránené z potravinového reťazca, ktoré nebudú ďalej využité na konzumáciu a majú byť neškodne odstránené a že sa spája s hotovými potravinárskymi výrobkami z potravinárskej výroby a vzniká najmä pri balení, skladovaní v potravinárskom priemysle, doprave odberateľom, pri skladovaní a predaji v maloobchode, v stravovacích prevádzkach, domácnostiach a pod.) Tento pojem navrhujeme doplniť aj z dôvodu uvádzania v návrhu ďalšieho pojmu, ktorým je „spracovanie potravinového odpadu“. Odôvodnenie: Boli vypracované štúdie na základe štatistických prieskumov, ktoré uvádzajú, že najväčšie množstvá potravinového odpadu (vyše 70 %) vznikajú spolu v sektore služieb (maloobchode, verejnom stravovaní) a v domácnostiach. 7. Požadujeme uviesť presnú definíciu „predchádzania vzniku odpadu“ v súlade s § 6 ods. 3 zákona č. 79/2015 o odpadoch. 8. Požadujeme doplniť novú definíciu pojmu „predchádzanie vzniku potravinového odpadu“. Pod predchádzaním vzniku odpadu musíme vidieť opatrenia, ktoré sa prijímajú ešte predtým než sa z potraviny stane odpad a účelne napomáhajú znižovať množstvo odpadu a nepriaznivé vplyvy vzniknutého odpadu. Nepovažujeme za vhodné uvádzať akýkoľvek príklad. | Z | ČA | Kde bolo možné, boli doplnené odkazy na platnú legislatívu. Definícia krmív bola ponechaná, vzhľadom na fakt, že zvyšky z výroby potravín môžu byť použité na výrobu krmív, resp. priamo na kŕmenia za dodržania legislatívou stanovených podmienok. Uvedená definícia bývalých potravín sa opiera o definíciu tohto pojmu v § 2 písm.c) vyhlášky MPRV SR č. 148/2012 Z. z., ktorou sa ustanovujú podrobnosti o výnimkách pri zbere, preprave a odstraňovaní vedľajších živočíšnych produktov a o použití vedľajších živočíšnych produktov na osobitné kŕmne účely. Vyhláška vzťahuje pojem bývalé potraviny na vedľajšie živočíšne produkty a preto bol len pre potreby plánu upravená všeobecne. Definícia pojmu „biologicky rozložiteľný potravinový odpad“ primárne vychádza z definície pojmu „biologicky rozložiteľný odpad“ v § 2 ods. 6 zákona č. 79/2015 o odpadoch avšak bola prispôsobená pre potraviny pre potreby tohto materiálu. Definície pojmov „potravinové straty“ a „plytvanie potravinami“ boli preformulované. Definícia pojmu „potravinový odpad“ bola doplnená. Definícia pojmu „predchádzania vzniku odpadu“ bol preformulovaná. |
| **SPPK** | **Bodu 4.3, Straty počas distribúcie, vo veľkoobchode a maloobchode** Požadujeme medzi príčiny vzniku potravinových strát a plytvania potravinami v tejto časti potravinového reťazca doplniť poškodenie obalov v dôsledku prepravy a manipulácie pri skladovaní. Požadujeme doplniť ďalšie príčiny vzniku potravinových strát a plytvania potravinami v tejto časti potravinového reťazca ako napr. nadmerné objednávanie tovaru, nízka kontrola a triedenie čerstvého ovocia a zeleniny, nízka kontrola DS a DMT ponúkaných potravín, nedostatočná časová rezerva pri ponuke potravín pre ukončením DMT a DS so zľavou a pod. | Z | A | Pripomienka zapracovaná do textu. |
| **SPPK** | **Bod 5. Akčný plán na predchádzanie plytvania potravinami, 6. Spolupráca aktérov potravinového reťazca s orgánmi štátnej správy** Požadujeme vypustenie bodu 6 v akčnom pláne bez náhrady. Odôvodnenie: Vzájomná spolupráca aktérov potravinového reťazca a orgánov štátnej správy pri kvantifikácii potravinových strát a plytvania potravinami je zahrnutá v bode 1. Akčného plánu. Vzájomná spolupráca aktérov potravinového reťazca a orgánov štátnej správy pri znižovaní množstva potravinových strát a vyplytvaných potravín vyplýva z bodu zo všetkých bodov akčného plánu. Požadujeme presunúť opatrenia ustanovené v tejto časti do časti 1. A 2. Navrhovaného akčného plánu. | Z | N | Trváme na ponechaní bodu 6. Akčného plánu a to z dôvodu, že spolupráca by nemala byť zameraná len na kvantifikáciu potravinových strát a odpadov ale aj na prípravu ďalších potrebných opatrení na znižovanie potravinových strát a plytvania potravinami. Bola doplnená zodpovednosť podľa požiadavky SPPK na základe komunikácie v rozporovom konaní. |
| **SPPK** | **K vlastnému materiálu – Bod 5. Akčný plán na predchádzanie plytvania potravinami, 2. Identifikácia** Požadujeme vypustiť tabuľku č. 9 bez náhrady. Odôvodnenie: Akčný plán má špecifikovať hlavné úlohy na národnej úrovni v oblasti predchádzania plytvania potravinami. Ako jednu z úloh špecifikuje identifikáciu príčin plytvania potravinami a možnosti ich odstránenia. Niečo vo forme tabuľky č. 9 by mohlo byť výstupom plnenia úlohy, ale môže to byť poňaté aj úplne ináč v závislosti od dohody zodpovedných strán. Požadujeme doplniť časť „opatrenia“ a do danej časti zapracovať aj zabezpečenie finančných prostriedkov na realizáciu identifikácie príčin plytvania potravinami a možnosti ich odstránenia. Odôvodnenie: Bez zabezpečenia potrebných finančných prostriedkov nebudú zodpovedné organizácie schopné naplniť danú úlohu Akčného plánu. Požadujeme upraviť časť „zodpovednosť“ nasledovne: samosprávne organizácie aktérov potravinového reťazca, podnikateľská sféra v spolupráci s MPRV SR a jej rezortnými organizáciami a MŽP SR. | Z | ČA | Pripomienka zapracovaná do textu. Bola doplnená zodpovednosť podľa požiadavky SPPK na základe komunikácie v rozporovom konaní. |
| **SPPK** | **Bodu 4.2, Straty pri balení a spracovaní potravín** Požadujeme z príčin zvyšovania potravinových strát vypustiť „nadprodukcia“. Odôvodnenie: Žiadny výrobca nevyrába na sklad. Jeho výroba vyplýva z požiadaviek trhu. Požadujeme upraviť text „spracovateľské spoločnosti sa snažia predchádzať nadmerným zásobám tým, že sa pri dodávaní riadia princípom „just in time“. Odôvodnenie: Potravinárske podniky vo všeobecnosti fungujú formou plánovania výroby. Iba menšie a špecifické odvetvia sa riadia princípom „just in time“. Požadujeme časť „Predaj balených produktov vedie k stratám aj v maloobchode, pretože pokiaľ sa takýto produkt poškodí, je príliš nákladné poškodené balenie otvoriť a vrátiť ostávajúcu nepoškodenú časť tovaru späť do predaja“ presunúť z časti 4.2 do časti 4.3. Odôvodnenie: Uvedená časť sa týka strát počas v maloobchode a veľkoobchode. Medzi hlavné faktory plytvania potravinovými výrobkami vo veľkoobchode, maloobchode patrí aj poškodenie obalov v dôsledku prepravy a manipulácie pri skladovaní. | Z | ČA | V úvodnej vete odseku bolo slovo „najčastejšími“ nahradené slovom „možnými“ a text ohľadne princípu „just in time“ bol preformulovaný s ohľadom na plánovanie výroby. Máme za to, že nadprodukcia bola všeobecne identifikovaná ako jedna z príčin plytvania. Avšak v podmienkach SR nemusí byť nadprodukcia označená ako príčina plytvania, čo by sa mohlo potvrdiť v realizáciou bodu 2. Akčného plánu. |
| **SPPK** | **Bodu 4.1 Straty v primárnej produkcii** Požadujeme z príčin zvyšovania potravinových strát vypustiť „nadvýroba – orientácia produkcie pre potreby trhu, čo môže viesť k tomu, že ponuka prevyšuje dopyt.“ Odôvodnenie: Poľnohospodárska prvovýroba je závislá od rôznych neovplyvniteľných faktorov ako je napr. počasie, takže nie je možné naplánovať a predvídať presne vyprodukované množstvá jednotlivých plodín. Príčinou zvyšovania potravinových strát by bolo práve to, keby sa výrobcovia neorientovali na potreby trhu. | Z | N | Máme za to, že nadprodukcia bola všeobecne identifikovaná ako jedna z príčin plytvania. Avšak v podmienkach SR nemusí byť nadprodukcia označená ako príčina plytvania, čo by sa mohlo potvrdiť v realizáciou bodu 2. Akčného plánu. |
| **SPPK** | **Bodu 4.1 Straty v primárnej produkcii** Požadujeme z príčin zvyšovania potravinových strát vypustiť „pohoda zvierat“ alebo zo strany navrhovateľa vysvetliť, ako pohoda zvierat vplýva na zvyšovanie potravinových strát. | Z | A | Pohoda zvierat bola ako príčina plytvania vypustená. |
| **SPPK** | **Bodu 5., Akčný plán, všetky okruhy a opatrenia** Požadujeme zapojenie rezortnej výskumnej základne do všetkých okruhov, ako aj návrhov opatrení akčného plánu – Výskumný ústav potravinársky (napr. zníženie strát využiteľných potravín, či iný typ konverzie a pod.), Výskumný ústav živočíšnej výroby (napr. oblasť konverzie „odpadov“ na krmivá a pod.), a ÚEPP (napr. zhodnotenie ekonomických parametrov plynúcich z navrhovaných okruhov a pod.). | Z | A | Pripomienka zapracovaná do textu. |
| **SPPK** | **Tabuľke č. 8** Požadujeme zosúladiť príčiny vysokého množstva potravinového odpadu a plytvania potravinami uvedené v bode 4.1 až 4.5 s tabuľkou č. 8. Predpokladáme, že tabuľka č. 8 má byť súhrn vyššie uvedenej textovej formy. Niektoré časti z tabuľky č. 8 je potrebné doplniť do jednotlivých textových častí a naopak. Zároveň požadujeme vypustiť v tabuľke č. 8 v časti poľnohospodárska výroba – nadvýroba spôsobená zmluvami s MO reťazcami na dodávanie surovín, pretože obchod nenakupuje suroviny. | Z | A | Tabuľka č. 8 bola vypustená a príčiny z nej boli zapracované do textu. |
| **SPPK** | **Všeobecne** Požadujeme, aby podnikateľská verejnosť bola zapojená do rozhodovacieho procesu spôsobu využitia vyčlenených verejných zdrojov na naplnenie akčného plánu na predchádzanie plytvania potravinami. | Z | ČA | Podnikateľská verejnosť bude informovaná o využití finančných prostriedkov v rámci platformy. |
| **SŠHRSR** | **celému materiálu** bez pripomienok | O | A |  |
| **ÚJDSR** | **celému materiálu** bez pripomienok | O | A |  |
| **ÚNMSSR** | **K celému materiálu** Bez pripomienok. | O | A |  |
| **ÚVO** | **celému materiálu** bez pripomienok | O | A |  |
| **MV SR** | **celému materiálu** bez pripomienok | O | A |  |